ئایا گرنگی و پاداشتى ڕێز گرتن لەدایک و باوک چی یە لە ژێر ڕۆشنایی قورئان وسوننەتدا ؟ : ماڵپەڕی وەڵامەکان
بەشەکان پۆلێنکراوەکان پێناسە کتێبخانە گەڕان
بەشەکان پۆلێنکراوەکان پێناسە کتێبخانە گەڕان ناردنی پرسیار
بیروباوه‌ڕ356قورئانی پیرۆز127پێغەمبەری خودا51فەرموودە29پاك و خاوێنى308نوێژ425ڕۆژوو428زەکات و سەرفیترە63حەج و عومرە163ئه‌حكامه‌كانى جه‌نازه‌127ژنهێنان و خێزان294ئافرەتان166گەنجان و لاوان127سوێند و نەزر و کەفارەت25دوعا و پاڕانه‌وه‌94سيحر و جادوو39تاوانه‌كان88کار و بازرگانی84خواردن و خواردنەوە33وه‌ڵامى گومانه‌كان84ئادابەکان89مافەکان24تەزکیەى نەفس108زانست و بانگەواز92هەمەجۆر220پزیشکى77فیقهی ئاسانپرسیار و وەڵامی دەنگی22
بەشەکانی ماڵپەڕ
مافەکانئایا گرنگی و پاداشتى ڕێز گرتن لەدایک و باوک چی یە لە ژێر ڕۆشنایی قورئان وسوننەتدا ؟
ئایا گرنگی و پاداشتى ڕێز گرتن لەدایک و باوک چی یە لە ژێر ڕۆشنایی قورئان وسوننەتدا ؟
گرنگی ڕێز گرتن لەدایک وباوک :
یەکەم : گوێڕایەڵی خوا وپێغەمبەرەکەیەتی ﷺ ، خوای پەروەردگار فەرموویەتی : ( وَوَصَّيْنَا الْإِنسَانَ بِوَالِدَيْهِ إِحْسَانًا ۖ) ،
واتە : وه‌ ئێمه‌ ئامۆژگاری مرۆڤمان كردووه‌ به‌وه‌ی كه‌ له‌گه‌ڵ دایك و باوكیدا چاكه‌كار بێ .
وەهەرەها فەرموویەتی : ( وَقَضَىٰ رَبُّكَ أَلَّا تَعْبُدُوا إِلَّا إِيَّاهُ وَبِالْوَالِدَيْنِ إِحْسَانًا ۚ إِمَّا يَبْلُغَنَّ عِندَكَ الْكِبَرَ أَحَدُهُمَا أَوْ كِلَاهُمَا فَلَا تَقُل لَّهُمَا أُفٍّ وَلَا تَنْهَرْهُمَا وَقُل لَّهُمَا قَوْلًا كَرِيمًا * وَاخْفِضْ لَهُمَا جَنَاحَ الذُّلِّ مِنَ الرَّحْمَةِ وَقُل رَّبِّ ارْحَمْهُمَا كَمَا رَبَّيَانِي صَغِيرًا )
واتە : وه‌ په‌روه‌ردگارت فه‌رمانی كردووه‌و بڕیاری داوه‌ كه‌ هیچ كه‌سێك نه‌په‌رستن ته‌نها زاتی پیرۆزی الله نه‌بێ چونكه‌ ته‌نها ئه‌و شایه‌نی په‌رستنه‌ ،وه‌ فه‌رمانی كردووه‌و بڕیاری داوه‌ كه‌ له‌گه‌ڵ دایك و باوكتاندا چاكه‌كار بن به‌تایبه‌تی كاتێك یه‌كێك له‌وان یان هه‌ردووكیان له‌ ته‌مه‌نی پیریدا لای تۆ ئه‌بن ئه‌وا كه‌مترین وشه‌یان پێ مه‌ڵێ كه‌ پێیان ناخۆش بێت ته‌نانه‌ت پێیان مه‌ڵێ ئۆف، (ئۆف كه‌مترین وشه‌یه‌ بۆیه‌ خواى گه‌وره‌ به‌كارى هێناوه‌، ئه‌گه‌ر له‌و وشه‌یه‌ كه‌متر هه‌بوایه‌ ئه‌وه‌یشى به‌رامبه‌ر دایك و باوك قه‌ده‌غه‌ ده‌كرد) وه‌ به‌ ڕه‌قی و به‌ توندی و ناشیرینى مامه‌ڵه‌یان له‌گه‌ڵدا مه‌كه‌ (ده‌ست ڕامه‌وه‌شێنه‌ به‌سه‌ریاندا) به‌ڵكو به‌ وشه‌یه‌كی نه‌رمونیان و سۆزو به‌زه‌یی و ئه‌ده‌ب و رێزه‌وه‌ قسه‌یان له‌گه‌ڵدا بكه‌ ، وه‌ باڵی زه‌لیلیان بۆ شۆڕ بكه‌وه‌و به‌ڕه‌حم و سۆزو به‌زه‌یی و خۆبه‌كه‌مزانبه‌ له‌گه‌ڵیاندا وه‌ دوعایان بۆ بكه‌ بڵێ: ئه‌ی په‌روه‌ردگار ڕه‌حمیان پێ بكه‌ هه‌روه‌كو چۆن ئه‌وان به‌ منداڵی و به‌ بچووكی منیان په‌روه‌رده‌ كردووه‌.
وە لەصەحیحی بوخاری وموسیلم دا لە (ابن مسعود)ەوە هاتووە پرسیار کراوە لەپێغەمبەر ﷺ : ( أي العمل أفضل قال إيمان بالله ورسوله ثم بر الوالدين .. الحديث .
واتە : چ کردەوەیەک باشترە ؟
فەرمووی : باوەڕ هێنان بەخودا و پێغەمبەرەکەی پاشان چاک بوون لەگەڵ دایک و باوک .
دووەم : گوێڕایەڵی دایک وباوک وڕێز گرتن لێیان هۆکارێکە بۆ چوونە بەهەشت ، هەروەک لە (صحيح مسلم)دا ، هاتووە ئەبو هوڕیڕە لەپێغەمبەرەوە صَلَّى اللَّهُ عَلَيْهِ وَسَلَّمَ گێڕاویەتیەوە وفەرموویەتی : ( رَغِمَ أَنْفُ ثُمَّ رَغِمَ أَنْفُ ثُمَّ رَغِمَ أَنْفُ قِيلَ مَنْ يَا رَسُولَ اللَّهِ قَالَ مَنْ أَدْرَكَ أَبَوَيْهِ عِنْدَ الْكِبَرِ أَحَدَهُمَا أَوْ كِلَيْهِمَا فَلَمْ يَدْخُلْ الْجَنَّةَ ) . صحيح مسلم 4627
واتە : لوتی ئەو کەسە بەخۆڵدا بچێت ، پاشان لوتی ئەو کەسە بەخۆڵدا بچێت ، پاشان لوتی ئەو کەسە بەخۆڵدا بچێت ، گوتیان کێ یە ئەو کەسە ئەی پێغەمبەری خوا صَلَّى اللَّهُ عَلَيْهِ وَسَلَّمَ؟!
فەرمووی : ئەو کەسەیە لەتەمەنی پیریدا دەگات بە یەکێک لەدایک وباوکی یاخود هەردوکیان و نەچێتە بەهەشتەوە ، واتە : بەشێوەیەک چاک نەبێت لەگەڵ ودایک وباوکیدا کەبەهۆیەوە بچێتە بەهەشتەوە .
سێیەم : ڕێز گرتن لەدایک وباوک وگوێڕایەڵی کردنیان هۆکارێکە بۆ پەیوەندی خۆش و خۆشەویستی .
چوارەم : ڕێز گرتن لەدایک وباوک وگوێڕایەڵی کردنیان سوپاس کردنیانە ؛ چونکە ئەوان هۆکارێکن بۆ هەبوونی تۆ لەم دونیایەدا ، وەهەروەها سوپاس کردنیانە لەسەر پەروەردە کردنیان وچاودێری کردنیان بۆ تۆ لەمنداڵیدا ، خوای پەروەردگار فەرموویەتی : ( وأن اشكر لي ولوالديك .. ) .
واتە : سوپاس گوزاری من بکە وەهەروەها سوپاسی دایک وباوکت بکە .
پێنجەم : چاک بوونی منداڵ لەگەل دایک وباوکیدا هۆکارێکە بۆ ئەوەی منداڵەکانی چاک بن لەگەڵی ، خوای پەروەردگار فەرموویەتی : ( هل جزاء الإحسان إلا الإحسان ) .
واتە : ئایا پاداشتی چاک تەنها چاکە نی یە .
والله أعلم .
ئەم پرسیارانەش وەڵام دراوەتەوە
مافەکانی خوای پەروەردگار لە سەر بەندەکانی چیە ؟ وە سودەکانی بەجێ گەیاندن و ئاکامەکانی بەجێ نەگەیاندی ئەم مافانە چیە ؟ سەردانی کردنی ئەو دایک و باوکەی کە نوێژ ناکەن دوو خوشکم هەیە و حیجاب ناکەن و دایکم دەڵێ هەرکات گەورە بون خۆیان حیجاب دەکەن چۆنێتى هەڵسوکەوت لەگەڵ باوکێکى عەرەق خۆر ئەو کەسەى کە زوڵمى لێ کردووم دروستە دوعاى لێ بکەم؟ چۆن بزانم دوعاکەم گیرا بووە؟
سەردان: ٥,٩٧٠ بەش: مافەکان
پرسیاری دواترئایا لە شەرعدا دیارى کراوە کە دەبێ ژن و مێرد بۆ نموونە لە هەفتەیەکدا چەند جار جیماع بکەن؟پرسیاری پێشترئایا حوکمی چەپڵە لێدان چیە لەحەفلە و بۆنەکاندا کاتێ بەشتێکی کەسی قسەکەر سەر سام دەبی ؟
ئەپلیکەیشنەکانمان
شەممە ٣ / جمادى الأولى / ١٤٤٤ ٢٦ / تشرینی دووەم / ٢٠٢٢
ئامارەکان
کۆی پرسیارەکان ٣,٥٠٠
سەردانەکان ١٢,٠٣٣,٦٩٧
دەربارەی وەڵامەکان
ماڵپەڕێکە بۆ وەڵام دانەوەی پرسیارە شەرعیەکان کە لای تاکی کورد دروست دەبێت سەبارەت بە شەریعەت و حوکمە ئیسلامیەکان، کە بەڕێگایەکی ئاسان و خێرا وەڵام دەدرێنەوە.